


PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti,  08 .03.2006

Nr. P.L. X  88


     AVIZ

asupra proiectului de Lege  pentru modificarea şi

completarea  art. 17 alin. (2) din Legea nr. 31/1990 privind

societăţile comerciale


În conformitate cu prevederile art. 95 din  Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru pentru modificarea şi completarea art.17 alin (2) din Legea nr.31/1990 privind societăţile comerciale, trimis cu adresa nr. PL.X 88 din 22 februarie 2006, înregistrată sub nr. 31/162 din 23. 02. 2006.


Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege în şedinţa din 15 februarie 2006, în temeiul art. 76 (2) din Constituţia României, republicată.


Potrivit prevederilor art. 61 din Regulamentul Camerei Deputaţilor, republicat, comisia a dezbătut proiectul de lege, menţionat mai sus, în şedinţa din 15 martie 2006.


Membrii comisiei au examinat proiectul de lege supus avizării, expunerea de motive la proiectul de lege, punctul de vedere al Guvernului, trimis cu adresa nr. 2999 din 28.11.2005, prin care susţine adoptarea acestei iniţiative legislative, sub rezerva însuşirii anumitor propuneri şi observaţii şi avizul favorabil al Consiliului Legislativ trimis cu adresa nr. 1802 din 16.12.2005. 

În urma dezbaterilor, cu unanimitate de voturi, s-a hotărât avizarea favorabilă a proiectului legislativ.

În raport de obiectul şi conţinutul său, proiectul de lege face parte din categoria legilor organice, întrucât intervine legislativ asupra unei legi adoptate în regim de lege organică.

